Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 902/07/8807	Michalovce, 20.2.2012
EEČ : 2-66-18-2012

U Z N E S E N I E

Trestná vec:	obvinený XXXXX 
Prečin:	pre prečin krádeže formou spolupáchateľstva podľa § 20, § 212 ods. 1 Tr. zákona a prečin poškodzovania cudzej veci formou spolupáchateľstva podľa § 20, § 245 ods. 1 Tr. zákona

Rozhodol: 	prokurátorka Okresnej prokuratúry Michalovce
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
	povolanie: XXXXX
Skutková veta:
ktorý sa mal stať tak, že obvinení XXXXX, XXXXX, XXXXX, XXXXX, XXXXX a ml. XXXXX dňa 29.06.2007 v čase okolo 18.00 h, v katastri obce XXXXX, okres XXXXX, po predchádzajúcej vzájomnej dohode, rukami rozplietli pletivo na vinici, z ktorej vyťahali a odcudzili 350 ks železných roxorov, o ktoré boli uviazané viničné kry. XXXXX spôsobili odcudzením škodu vo výške 672,67 € a poškodením škodu vo výške 715,33 €, 
Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením povereného príslušníka Obvodného oddelenia PZ Strážske, sp. zn. XXXXX zo 07.08.2007 bolo začaté trestné stíhanie a súčasne vznesené obvinenie XXXXX, XXXXX, XXXXX, XXXXX, XXXXX a ml. XXXXX pre prečin krádeže formou spolupáchateľstva podľa § 20, § 212 ods. 1 Tr. zákona a pre prečin poškodzovania cudzej veci formou spolupáchateľstva podľa § 20, § 245 ods. 1 Tr. zákona na tom skutkovom základe, ako je to uvedené vo výrokovej časti tohto uznesenia. 

	Po zmene vecnej príslušnosti ďalšie úkony vo veci vykonával vyšetrovateľ PZ, ktorý po ukončení prípravného konania predložil prokurátorovi zhromaždený spisový materiál s návrhom na zastavenie trestného stíhania u obvineného XXXXX podľa § 215 ods. 1 písm. d) Tr. poriadku, s poukazom na § 9 ods. 1 písm. d) Tr. poriadku. 

	Preskúmaním predloženého návrhu a spisu som sa s návrhom vyšetrovateľa  PZ stotožnila. 

	V rámci vykonaného  dokazovania boli vypočutí obvinení XXXXX, XXXXX, XXXXX, XXXXX, XXXXX, ml. XXXXX, svedkovia XXXXX, XXXXX, XXXXX a zabezpečené boli listinné dôkazy, z ktorých je nepochybné, že nebohý bol spoluúčastný na predmetnej trestnej činnosti. 

	Podľa úmrtného listu Matričného úradu Naciná Ves zo dňa 08.12.2011, obvinený XXXXX zomrel dňa 29.11.2011.

	Podľa § 215 ods. 1 písm. d) Tr. poriadku, prokurátor zastaví trestné stíhanie, ak je trestné stíhanie neprípustné podľa § 9 Tr. poriadku. Podľa § 9 ods. 1 písm. d) trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel. 

	Z vyššie uvedených dôvodov som rozhodla tak, ako je to vo výrokovej časti tohto uznesenia uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka